Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: közlevéltárakról és a magánlevéltári anyag védelmérõl szóló 1996. évi LXVI. törvény (Ltv.) szabályai nem vonatkoznak.
Paragraph Index: 637

közlevéltárakról és a magánlevéltári anyag védelmérõl szóló 1996. évi LXVI. törvény (Ltv.) szabályai nem vonatkoznak. Mind az anyakönyvek, mind az anyakönyvi bejegyzés alapjául szolgáló alapiratok olyan – más forrásból nem beszerezhetõ, vagy nem hozzáférhetõ – információkat, adatokat tartalmaznak, melyek ismerete a múltját kutató, megismerni kívánó ember számára rendkívüli jelentõséggel bírhat. A hatályos jogi szabályozás alapján azonban ezek az adatok jelenleg még nem hozzáférhetõk az érintettek számára. Felmenõi adatainak megismerésére jelenleg csak a levéltári kutatásra vonatkozó szabályozás alapján, a levéltárakban fellelhetõ iratokból van az érintettnek lehetõsége. Az anyakönyvi eljárás törvényi szintû szabályozása, a hatályos joganyaggal való összhang létrehozása megoldandó feladat, a Belügyminisztérium jogszabály-elõkészítésért felelõs vezetõi arról tájékoztatták a biztost, hogy a jogalkotói szándék megvan, az elkészített tervezetet véleményezésre megküldik az irodának. (43/A/2002) Tájékoztatásért fordult a biztoshoz az a drogkonzultációs központ, mely betegei sorsának további alakulását kívánta kutatni. A biztos válaszában kifejtette, hogy a kutatás és a közvetlen üzletszerzés célját szolgáló név- és lakcímadatok kezelésérõl

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes